
ส่วนที่ 3
สรุปผลการพัฒนาท้องถิ่นในปีที่ผ่านมา
3.1  การสรุปสถานการณ์พัฒนา 

จุดแข็ง
1. อำนาจหน้าที่โครงสร้างและการแบ่งงาน
การแบ่งงานในปัจจุบันแบ่งออกเป็น 1 สำนัก 2 ส่วน แต่ละส่วนแบ่งเป็นงานพร้อมมีภารกิจที่รับผิดชอบชัดเจนตามคำสั่ง อบต. ทำให้ทุกส่วนงานมีความรับผิดชอบที่ชัดเจน   ภายใต้การควบคุมตรวจการตามลำดับขั้นจากหัวหน้าส่วน, ปลัด อบต.และ นายก อบต. มีการกลั่นกรอง ตรวจสอบความถูกต้องของงานได้ มีโอกาสผิดพลาดน้อย
โครงสร้างและการแบ่งส่วนงาน แบ่งมอบอำนาจตามภาระหน้าที่ เป็นการกระจายอำนาจ จากระดับบนลงสู่ระดับล่าง มอบการตัดสินใจภายใต้บทบาทและหน้าที่ของตนที่ได้รับมอบหมาย ซึ่งมีแนวทางเป็นไปภายใต้กฎหมาย เป็นการเพิ่มความคล่องตัว ในการจัดการ สามารถติดตามประเมินผลได้ในส่วนหนึ่ง
2. ระบบงาน ระบบการวางแผนโครงการ
ระเบียบ กฎหมายบางตัวเอื้อให้ อบต.มีอิสระในการบริหารจัดการท้องถิ่น ตามศักยภาพของเราเอง ทำให้ชุมชนได้รับการพัฒนาตรงตามความต้องการของคนในชุมชน ในรูปการจัดทำเป็นโครงการ/กิจกรรม ผ่านกระบวนการมีส่วนร่วมของประชาชนจากการจัดทำประชาคมแผนพัฒนาฯ และการจัดทำแผนชุมชน ในทุกปี
ระบบงานมีความเป็นเอกภาพ เนื่องจากงานแต่ละงานมีคู่มือและมาตรฐานกำหนดตำแหน่งแสดงเป็นลายลักษณ์อักษรที่ชัดเจน และมีตำแหน่งที่เกื้อกูลกันสามารถปฏิบัติงานในตำแหน่งหรืองานอื่นที่มีลักษณะใกล้เคียงกันได้ เมื่อบุคลากรงานใดงานหนึ่งไม่สามารถปฏิบัติหน้าที่ได้หรือไม่อยู่
3. การบริหารงานบุคคล
นายก อบต. มีอำนาจบริหารงานบุคลากรของ อบต. มากขึ้นและชัดเจน ทำให้การบริหาร  
บุคลากรเป็นไปอย่างรวดเร็วตั้งแต่การบรรจุแต่งตั้ง การโยกย้าย การเลื่อนระดับ ตลอดจนการเปิดรับพนักงานจ้าง เมื่อมีภาระงานที่เพิ่มขึ้นจากงานประจำของแต่ละงาน ทั้งนี้อยู่ภายใต้กฎหมายที่กำหนดไว้อบต. มีการปรับปรุงอัตรา/ตำแหน่ง พนักงานส่วนตำบลและพนักงานจ้าง ให้ตรงกับแผนอัตรากำลัง โดยคำนึงถึง
ภารกิจ อำนาจหน้าที่ ความรับผิดชอบ ลักษณะงานที่ต้องปฏิบัติ ความยาก คุณภาพของงาน และปริมาณ
งาน ตลอดทั้งภาระค่าใช้จ่ายของ อบต. ที่จะต้องจ่ายในด้านบุคคล  บุคลากรมีความรู้ความสามารถ ตรงกับสายงานและตำแหน่งหน้าที่ เพราะผ่านกระบวนการคัดเลือกและบรรจุแต่งตั้งตามมาตรฐานกลาง ของคณะกรรมการองค์การบริหารส่วนตำบลจังหวัดนั้น ๆ ที่เปิดสอบคัดเลือก และเมื่อได้รับการบรรจุแต่งตั้งให้ปฏิบัติหน้าที่ตามที่ได้รับมอบหมายแล้ว ได้รับการพัฒนาเพิ่มทักษะความรู้ความสามารถ โดยการส่งเข้าร่วมฝึกอบรมสัมมนา ศึกษาเพิ่มเติม ศึกษาดูงานนอกสถานที่ ฯ

จุดอ่อน
1. ด้านการเงินการคลังและงบประมาณ
1.1 เงินรายได้ไม่เพียงพอกับการบริหารจัดการ และการพัฒนาพื้นที่ที่รับผิดชอบ (ภาระหน้าที่ที่จะต้องทำต้องใช้งบประมาณมากกว่างบประมาณรายรับในแต่ละปี) จากโครงสร้างของเงินรายได้ตามงบประมาณประจำปี พ.ศ.2555 เห็นได้ชัดว่าแหล่งที่มาของรายได้ อบต. มาจากภาษีจัดสรรและเงินอุดหนุนจากภาครัฐ เป็นหลัก คิดเป็นร้อยละ 98.38 ของรายรับทั้งหมด อบต.มีรายได้จากกิจการหรือทรัพย์สินน้อยมาก การจัดเก็บภาษีอากรในแต่ละปีมีเงินรายได้จากภาษีบำรุงท้องที่และภาษีโรงเรือนเท่านั้น เป็นเงินจำนวนไม่มากเมื่อเปรียบเทียบกับตำบลใกล้เคียงอื่นๆ เนื่องจากแหล่งที่ตั้งของตำบล สภาพภูมิศาสตร์เอื้อต่อการทำเกษตรกรรม แต่ไม่เอื้อในการทำธุรกิจพาณิชย์อื่นๆ อบต.จึงมีงบประมาณไม่เพียงพอที่จะใช้เป็นค่าใช้จ่ายในโครงการที่จะพัฒนา (หลังหักรายจ่ายประจำ) ทำให้มีโครงการ/กิจกรรม ที่คั่งค้างสะสมมานานตั้งแต่จัดตั้ง อบต. เมื่อขาดงบประมาณ ทำให้มีปัญหาด้านต่างๆ ตามมาอีกมาก เช่น การจัดหาด้านโครงสร้างพื้นฐานและด้านอื่น ๆ ที่จำเป็น, ขาดความพร้อมในด้านอุปกรณ์และเครื่องมือเครื่องใช้ต่าง ๆ ทำให้การบริการเกิดความล่าช้า  
2. ด้านการบริหารและการวางแผนพัฒนา

2.1 การบริหารจัดการพัฒนาพื้นที่ขาดประสิทธิภาพเนื่องจาก โครงการ/กิจกรรมที่มาจากกระบวนการจัดทำแผนพัฒนาอบต. มีจำนวนมากกว่างบประมาณที่มีอยู่อย่างจำกัด
3. การบริหารงานบุคคล

3.1 บุคลากรทุกระดับ รวมทั้งสมาชิกสภาองค์การบริหารส่วนตำบล ขาดความรู้ใหม่ ๆ โดยเฉพาะด้านเทคโนโลยีสารสนเทศ (IT) ทำให้เกิดความล่าช้าและการทำงานซ้ำซ้อน
4. การนำเทคโนโลยีและนวัตกรรมมาใช้ในการบริหาร
4.1 ขาดเครื่องจักรกลและเครื่องมือเครื่องใช้สมัยใหม่ ที่จะนำมาใช้งาน สำหรับที่มีใช้งานปัจจุบันทั้งประสิทธิภาพและคุณภาพต่ำ ไม่เอื้ออำนวยความสะดวก และมีจำนวนไม่เพียงพอกับความจำเป็นต้องใช้งาน


4.2 ไม่มีแผนปรับปรุงระบบฐานข้อมูลและระบบเครือข่าย (Network) ในระยะยาวทั้งในด้านโปรแกรมคอมพิวเตอร์ อุปกรณ์ เครื่องมือเครื่องใช้ Hardware and Software) และด้านเจ้าหน้าที่ เพื่อให้การบริหารงานของ อบต. เกิดประสิทธิภาพในอนาคต  และลดค่าใช้จ่ายในระยะยาว

โอกาส
1. กฎหมาย พรบ. และระเบียบต่าง ๆ 
1.1 อบต. มีอำนาจหน้าที่ในการพัฒนาตำบลทั้งในด้านเศรษฐกิจ สังคม และวัฒนธรรม ทำให้อบต. มีอิสระในการบริหารจัดการและการพัฒนาพื้นที่ สามารถบริหารงบประมาณงาน และกำลังคน ได้ตามศักยภาพ และภายใต้กฎหมายที่กำหนดนโยบายรัฐบาลส่งเสริมและสนับสนุนในการพัฒนาตำบล ให้ครอบคลุมทุกด้านและทุกพื้นที่ รวมทั้งส่งเสริมให้ประชาชนเข้ามามีบทบาทและมีส่วนร่วมในการจัดการชุมชนเป็นหน่วยงานราชการที่ใกล้ชิดประชาชนมากที่สุด มีความรู้ความเข้าใจในความต้องการของประชาชนในตำบลเป็นอย่างดี สามารถตอบสนองความต้องการและความจำเป็นเร่งด่วน เมื่อประชาชนประสบภัยฉุกเฉินได้อย่างทันท่วงทีความสามัคคีของประชาชนในตำบล เอื้อให้มีส่วนร่วมจากทุกภาคส่วนในการดำเนินงานพัฒนาตำบล รวมถึงทำให้สภาองค์การบริหารตำบลมีเสถียรภาพการปฏิรูประบบราชการแบบบูรณาการทำให้การบริหารจัดการและพัฒนาตำบล เป็นไปตามกระบวนการส่งเสริมการมีส่วนร่วมลักษณะชุมชน ขนบธรรมเนียมประเพณี ค่านิยม ความเชื่อและวัฒนธรรม เป็นเอกภาพและยังคงอัตลักษณ์ของท้องถิ่น  ทั้งในด้าน ภาษาถิ่น  ศาสนา และชุมชนญาติพี่น้อง ที่มีความเป็นกันเองและกลมเกลียวกันภายในกลุ่ม 
อุปสรรค

1. สภาพแวดล้อมทางเทคโนโลยี
ความก้าวหน้าของนวัตกรรมและเทคโนโลยีด้านต่าง ๆ โดยเฉพาะด้านการสื่อสาร ทำให้เด็กและเยาวชน รับรู้ข้อมูลข่าวสารที่ไม่ถูกต้อง ไม่เหมาะสม มาใช้ในชีวิตประจำวันที่ผิด ๆ ก่อให้เกิดปัญหาด้านสังคมตามมา  เช่น  ปัญหายาเสพติด  ปัญหาผลการศึกษาต่ำกว่าเกณฑ์-การไม่ศึกษาต่อ  ทำให้ภาคราชการต้องใช้งบประมาณจำนวนมากเพื่อการแก้ไขปัญหาดังกล่าว  ทำให้เสียโอกาสที่จะเอางบประมาณส่วนนี้ไปพัฒนาพื้นที่ด้านอื่น ๆ 
2. งบประมาณจัดสรรและงบอุดหนุน
                       รัฐบาลมีแนวโน้มลดงบประมาณจัดสรร และงบอุดหนุนให้แก่องค์กรปกครองส่วนท้องถิ่น ทำให้ อบต. มีงบประมาณที่จะใช้ในการพัฒนาน้อยลง 
3.   นโยบายรัฐบาล

3.1 มีการเปลี่ยนแปลงทางการเมืองเกิดขึ้นหลายครั้ง ทำให้รัฐบาลขาดเสถียรภาพ นโยบายเปลี่ยนไปตามยุคตามสมัยและวาระทางการเมือง ทำให้การพัฒนาในบางด้านไม่ต่อเนื่องขาดประสิทธิภาพและประสิทธิผล

4.
กฎหมาย ระเบียบ ข้อบังคับ 


4.1 กฎหมาย ระเบียบ ข้อบังคับ ที่เกี่ยวข้องบางตัวไม่มีความความยืดหยุ่น ไม่เหมาะสม
ไม่สอดคล้องกับภารกิจ
